runetrust/blame-folketinget-dk huggingface dataset:
Lise Bertelsen (KF), 2024-04-05:
I den nye aftale for folkeskolen har vi vægtet kompetencedækning, altså at lærerne er uddannet til det, de underviser i, særlig på mellemtrinnet og i udskolingen, hvor det i indskolingen har været vigtigt med få, velkendte voksne og det tryghedsskabende, der ligger i det.
Jens Joel (S), 2019-04-04:
Det er klart, at det her jo godt kan ses som en gennemgang af, hvad den globale temperaturstigning betyder, og hvad konsekvenserne er for Danmark, men det er lidt svært at oversætte til, hvad vi så skal gøre i Danmark; vi påvirker jo ikke den globale temperaturstigning direkte, fordi vi simpelt hen har et relativt lavt CO 2 -udslip.
Martin Lidegaard (RV), 2003-03-12:
Uanset hvordan vi vælger at løse forpligtelserne, er det enten forbrugerne eller skatteyderne. Min pointe er - og det er også et svar på, hvad det tidligere har kostet - at hvis man laver en strategisk plan, hvor man også indtænker gevinsterne for dansk erhvervsliv, eksportmarkederne, når man går ud og laver Joint Implementation osv., gør alt andet end bare bevidstløst at købe kvoter, er jeg ikke sikker på, at det her på lang sigt er en negativ forretning.
Jacob Jensen (V), 2007-04-20:
Derfor anerkender vi selvfølgelig også potentialet i et dobbeltspor på den strækning, men vi mener, at det vil være fornuftigt at lægge det i en samlet beslutningspakke i forbindelse med det næste trafikforlig, som vi forventer vil komme som en opfølgning på Infrastrukturkommissionens rapport, som ligger klar her senere på året.
Michael Aastrup Jensen (V), 2014-11-06:
Denne institution, Den Danske Scenekunstskole, vil samle flere af de bestående institutioner: Statens Scenekunstskole, skuespilleruddannelsen ved Aarhus Teater, dramatikeruddannelsen ved Aarhus Teater, skuespilleruddannelsen ved Syddansk Musikkonservatorium, Det Danske Musicalakademi Fredericia og Odsherred Teaterskole.
Nicolai Wammen (S), 2002-05-21:
Fru Tina Nedergaard gjorde i sit indlæg noget ud af at sige, at der ikke skulle gå et sølvtæppe ned gennem Europa, og at man også meget gerne så, at de lande, der ikke kom med i første omgang, fik så gode muligheder som muligt for at komme med fremover.
Kim Behnke (FP), 1999-04-06:
Og vi havde en meget, meget lang og grundig debat i vores folketingsgruppe i forbindelse med Ruslands-sagen, for det var noget, der lå os fantastisk meget på sinde, at vi syntes, at man i den grad begik brud på det, der egentlig ligger i menneskerettighedserklæringen, da man optog Rusland ud fra sikkerhedspolitiske argumenter og så med en forventning om, at de måske hen ad vejen ville overholde menneskerettighederne.
Sophie Løhde (V), 2010-05-07:
Så vil jeg gerne bede ordføreren om at bekræfte, at det fremgår i »Fair Forandring« – også kaldet farlig forandring – at man vil pålægge landbrugs- og fødevareerhvervet ekstra skatter for minimum 1,1 mia. kr., og at man vil indføre en lang række nye restriktioner for fødevarebranchen, der i øvrigt beskæftiger 139.000 mennesker i Danmark.
Johanne Schmidt-Nielsen (EL), 2018-01-12:
Jeg må sige, at jeg samtidig blev lidt trist, og det gjorde jeg, fordi den mail også er et udtryk for noget, jeg møder rigtig tit, nemlig at unge mennesker, som er født i Danmark, men som altså har forældre, der kommer fra et andet land, føler, at de er nødt til at forsvare, at de er danske.
Morten Bødskov (S), 2006-03-14:
Hvis Socialdemokraterne skal støtte dette lovforslag om en omfattende reform af politiet og domstolene, som rækker mange år frem i tiden med stor usikkerhed i mange lokalsamfund og ikke mindst byråd lige nu, så giver det sig selv, at vi skal have indflydelse på reformens udmøntning.
Peter Skaarup (DF), 2013-02-21:
Og der er det altså ikke nultolerance med en løftet pegefinger og en lempelse – tvetydige signaler fra en regering, der gerne vil gøre det rigtige og lappe nogle huller, ja, men det bliver nogle signaler, der giver dårlige vibrationer til ugunst for dem, der er lovlydige.
Johan Lund Olsen (IA), 2014-03-28:
Disse drejer sig bl.a. om problemer med aktivering af danske cpr-numre, problemer vedrørende registrering af borgere, som er hjemløse, problematikker vedrørende manglende sprogkundskaber for ledige, der bliver meldt jobparate, grønlændere, der arbejder eller er bosiddende i Danmark, men med børn i Grønland, har ikke som EU-borgere ret til børne- og familieydelser osv. osv.
Frank Aaen (EL), 2011-02-02:
Og så tror man, at vi kan konkurrere med kineserne og inderne – det tror jeg så ikke på – men kan vi ikke bare få bekræftet, at mekanismen er den, som økonomerne bygger på, og som regeringen selv henviser til, nemlig at når man fjerner efterlønnen, så presser man lønningerne ned?
Christine Antorini (S), 2009-02-03:
Det er det, der virker, fordi man får sendt et klart signal til alle dem, som færdes på skolen, om, at her ønsker vi ikke rygning: Det er ganske enkelt for farligt, og vi tager et medansvar for, at vi ikke vil have, at børn og unge for tidligt går i gang med at ryge. Der er nogle, der her fra talerstolen har sagt - ikke mindst De Konservative - at det jo er forældrenes ansvar, og at det skal man ikke blande sig i.
Tom Behnke (KF), 2014-01-21:
Det var blot for lige at høre, om fru Trine Bramsen hørte ministerens tale for et øjeblik siden, for jeg syntes faktisk, ministeren var rigtig, rigtig positiv og meget imødekommende, og ministeren understregede ovenikøbet, at man jo har kendskab til lignende ordninger i både Norge, Sverige, Holland, Tyskland, og at de har noget, der hedder learnerordningen i USA, Irland, Sydafrika osv.
Martin Lidegaard (RV), 2007-02-06:
Det, jeg kan sige, er, at i det øjeblik Århus Kommune er klar til at sætte en undersøgelse i gang, vil jeg stå på hænder og fødder for, at vi pronto kan lægge de penge, der skal til fra statens side, for at undersøgelsen kan blive iværksat og fuldendt så hurtigt som overhovedet muligt.
Karen Ellemann (V), 2012-10-10:
Tak for svaret, og tak for tilsagnet om, at ministeren også agter fremadrettet at køre en systematisk evaluering af, hvordan folkeskolerne præsterer, ikke ene og alene med hensyn til de faglige resultater – det er vi enige om – men i høj grad med hensyn til de faglige resultater.
Peter Hummelgaard Thomsen (S), 2015-12-04:
For virkeligheden er jo, at Dansk Folkeparti lige har medvirket til en finanslovsaftale, hvor der bl.a. med omprioriteringsbidraget gøres dybe, dybe indhug i kernevelfærden i skarp modstrid med, hvad det var, man rent faktisk sagde under valgkampen, for så til gengæld at gøre dyre biler billigere og spare op til skattelettelser.
Claus Hjort Frederiksen (V), 2017-12-05:
Nu har ordføreren jo selv været med under forhandlingerne af det her flykøb, og jeg vil bare gentage igen, at hvis der kun bevilges penge til anskaffelse af 10 fly eller 4 fly, eller hvad det kan være, så kan man jo ikke uddanne piloter, man kan ikke opbygge vedligeholdelseskonceptet m.v. til 27 fly ud fra en forventning om, at der nok vil være en positiv indstilling til det her på et senere tidspunkt i de forskellige situationer, som ordføreren gerne vil stille op.
Eigil Andersen (SF), 2010-03-04:
Alle disse 6.000 langtidssyge mister deres sygedagpenge, selv om de stadig væk er syge, og selv om det stadig væk er uafklaret, om de kan fortsætte på arbejdsmarkedet på almindelige vilkår eller i fleksjob, eller om de skal have førtidspension.
Henriette Kjær (KF), 2000-01-20:
Skibsværftsforeningen har foreslået, at der i bemærkningerne til lovforslaget bør henses til, at den bemyndigelse, der gives i § 33a, vil blive udført i overensstemmelse med undtagelserne i direktivet, punkt 88, og som jeg forstår det, er det imødekommet i bilag 3 til lovforslaget, og det er vi tilfredse med i Det Konservative Folkeparti.
Holger K. Nielsen (SF), 2007-01-17:
Det er lidt absurd, synes jeg, at høre statsministeren stå her og nærmest give udtryk for, at der er sådan bred enighed i USA om Bushs nye strategi, at Baker og Hamilton har accepteret det, og at det ikke har givet nogen som helst konflikt, når alle ved, at der er en enorm konflikt i USA om Bushs nye strategi.
Karina Adsbøl (DD), 2024-05-30:
Vi har i Danmarksdemokraterne foreslået og er kommet med et ændringsforslag i dag om, og det er ændringsforslag nr. 54, at udskyde tidspunktet for revision af servicelovens regler om magtanvendelse, for det er jo netop begrundelsen for, som ministeren bl.a. har skrevet, at det her skulle fremsættes.
Line Barfod (EL), 2003-01-30:
Jeg er meget glad for støtten fra Socialdemokraterne, og jeg skal bare lige have afklaret, om man også støtter, at vi kan gå videre med at få lavet en ændring af inkassoprocessen, også selv om vi ikke samtidig får hele den store retsplejereform, som Retsplejerådet nu har arbejdet med i mange, mange, mange, mange, mange, mange år.
Ulla Tørnæs (V), 2002-02-22:
Det tror jeg vil være meget relevant, og det synes jeg vil være et udmærket udgangspunkt for at sikre, at specialviden også kan få indflydelse på en eventuel ændring af en uddannelse. Så må jeg sige til fru Marianne Jelved, at jeg ikke har detaljeret kendskab til, hvad min kollega, videnskabsministeren, har af planer på sit område, men foranlediget af fru Marianne Jelveds spørgsmål vil jeg naturligvis rette henvendelse til min kollega, sådan at vi får set tingene i en sammenhæng.
Poul Nyrup Rasmussen (S), 2001-05-09:
Og jeg må sige, at det er en meget klar vedtagelse, både når det gælder bloktilskuddet, når det gælder vores holdninger til sagsområderne, og også når det gælder om vores klare signal vedrørende råstofferne i undergrunden og det, at regeringen naturligvis vedstår de aftaler, som min forgænger har indgået med det færøske landsstyre.
Joy Mogensen (S), 2020-02-28:
Det er i min verden heldigvis noget, som jeg så kan få min kollega klimaministerens gode rådgivning til – det har jeg også søgt i min ministertale her – bl.a. omkring, hvordan de økonomiske forhold ligger, men det er jo noget, vi kan belyse nærmere i udvalgsbehandlingen, sådan at vi kan understøtte dem bedst muligt og det bliver bæredygtigt, både klimamæssigt, socialt og økonomisk.
Jens Rohde (V), 2000-04-12:
Er det det, som kulturministeren ønsker med den fjerde kanal, og vil kulturministeren virkelig kalde det for et alternativ? Må jeg så ikke lige nævne med hensyn til at producere dansk radio, at jeg tror, det er de færreste investorer, som vil producere programmer til danskerne på et andet sprog end dansk, når vi taler radio.
Per Clausen (EL), 2007-05-31:
Jeg vil i forlængelse af det spørge fru Helle Thorning-Schmidt, om hun ikke mener, at det er hyklerisk, når Venstre og statsministeren taler om, at man vil afbureaukratisere den offentlige sektor, samtidig med at man tvinger kommunerne til at gennemføre konkurrenceudsættelse af de ydelser, de har, altså sende dem i udbud?
Margrethe Vestager (RV), 2011-03-18:
Jeg tror, at enhver kan sætte sig ind i det, også daværende statsminister Anders Fogh Rasmussen, der få dage før valgets udskrivelse i 2007 vendte på en tallerken og åbnede for, at asylfamilier med børn skulle have mulighed for at bo uden for landets asylcentre.
Flemming Oppfeldt (V), 2002-10-10:
Så alt i alt står vi med et meget teknisk lovforslag, som fastholder vilkårene for tjenestemandspensioner på nogenlunde uændrede vilkår samt med rimelige tilpasninger, så ingen kommer i klemme, ja, der bliver endda tale om en lille forbedring, idet svagelighedspensionerne vil komme til tidligere udbetaling.
Lone Dybkjær (RV), 2010-03-26:
Nu får vi forslaget om adoptionslovgivningen, som ministeren selv har fremsat, men som han er imod, behandlet ved en særlig lejlighed – og det er muligt, det kan gå igennem med et flertal, det vil tiden vise – men tilbage er der f.eks. nogle opholdsbetingelser for homoseksuelle, der ønsker at indgå et registreret partnerskab, som ikke gælder for heteroseksuelle, der vil gifte sig.
Rasmus Prehn (S), 2008-01-09:
Hvilke initiativer påtænker ministeren og regeringen at iværksætte for at igangsætte byggeri af nye almene boliger, og hvilke initiativer vil ministeren i øvrigt tage for at sikre egnede boliger til de mange, der i dag ikke kan finde en egnet bolig i nærheden af, hvor de arbejder eller studerer?
Jens Peter Vernersen (S), 2003-01-29:
Men det, som flytter, og det, som i øvrigt ændrer skattetrykket, ikke mindst på nuværende tidspunkt, er jo den ændring, man laver vedrørende den sociale pensionsordning, hvor man flytter den ene procent over til den enkelte person, i stedet for at lade den gå ind i fællesskabet, og så påvirker det skattetrykket, at det så betyder, at de mest velstillede, der tjener 1 mio. kr., tjener 400.000 kr. på det om året, mens rengøringskonen og deltidsansatte taber 50.000 kr.
Ole Sohn (SF), 2012-01-11:
Det er, at vi får en bedre viden, en bedre uddannet arbejdskraft og mere investering i forskning på de områder, som kan være med til at understøtte også den private erhvervsudvikling; det er, at vi får skabt rammevilkår for virksomhederne, som er langtidsholdbare; og så er det, at vi får løst den europæiske gældskrise.
Morten Østergaard (RV), 2008-02-06:
Nu kan man alligevel godt bruge Politiken - også fra i søndags - og man kan citere den tidligere chef for de her programmer, Tyler Drumheller, for at sige, og jeg citerer: »Hovedbekymringen blandt vores allierede var, at vi ville begynde at udføre ensidige aktioner på europæisk jord. …
Thor Pedersen (V), 2004-03-24:
Der ligger i finansloven en effekt på 10.000 færre ledige, altså det bidrag, vi har vedtaget over finansloven, og som jo er baseret på, at vi har skattestop, og at vi samtidig har udbygget servicetilbuddene i kommuner og amter, altså har lagt flere penge ud til samlet forbrug i den offentlige sektor.
Orla Østerby (KF), 2017-05-02:
Og nej, jeg ser ikke noget alvorligt i de her normeringer i disse daginstitutioner, og jeg må sige til spørgeren, at hvis der er en pædagog, der er alene med 17 børn ude på en legeplads, hvor de er i gang med at spille fodbold eller noget andet, så er det nok ikke verdens undergang, men der må jo være to andre pædagoger, der enten ikke er der eller laver noget andet med nogle ganske få børn.
Pernille Rosenkrantz-Theil (S), 2020-04-29:
Så får jeg også bare lyst til at sige, at jeg faktisk tror, at efterskoleeleverne er nogle af dem, der har det allersværest lige nu, simpelt hen fordi det også at bo det sted, hvor man går i skole, og som så lukker ned, jo selvfølgelig er utrolig voldsomt indgribende i en hverdag, og det at gå der, er måske noget, som man har set frem til i flere år, og noget, som familien i øvrigt kan have gået og sparet op til.
Elisabeth Arnold (RV), 2000-11-21:
Jeg er helt klar over, at Venstre har været imod forsvarsforbeholdet hele tiden, men derfra og så til at sige, at EU efterhånden overtager alt, hvad der hedder forsvar, sikkerhedspolitik og fredsbevarende aktioner i Europa, er jo forkert. For det, der tegner sig i EU's forsvarsdimension i øjeblikket, er jo, at EU kan overtage krisestyringsaktioner, hvor NATO ikke vil.
Nicolai Wammen (S), 2024-12-03:
Vi har formået, samtidig med at vores bnp er vokset, at bidrage til den grønne omstilling på en måde, som gør, at vi forhåbentlig skaber nogle bedre rammer, og det tror jeg bestemt vi gør, for den danske befolkning, men hvor vi også viser andre lande, at det kan lade sig gøre.
Elisabeth Arnold (RV), 2006-06-02:
Fra radikal side har vi især lagt vægt på, at vi kunne beholde det lokale forebyggende samarbejde i SSP-regi; at vi kunne få styrket offerrådgivningen; at vi kunne få en fleksibilitet, som har været indbygget i reformen fra starten; og at vi kunne give plads til en moderne ledelse, hvor man også giver plads til andre former for ansættelse og andre former for personalekompetencer end dem, der lige er til stede i dag.
Mikkel Bjørn (DF), 2023-04-28:
Burde man så egentlig ikke måske bevæge sig fra ordet integration og mere over i et assimilationsbegreb, for det er vel det, der ligger i assimilationsbegrebet, at man tilpasser sig den kultur, der allerede er, og indoptager den som sin egen, hvor integration mere vedrører nogle sådan objektive ting som eksempelvis, at man har et arbejde, forsørger sig selv, tager en uddannelse, taler sproget eller lignende?
Jesper Petersen (SF), 2011-05-18:
Det er en dag, hvor regeringen roder noget rundt med, om der skal komme nye skattelettelser oven i de skattelettelser, der allerede er givet, mens man sidste år forringede dagpengeperioden, skar ned på den kommunale velfærd, lod børnefamilierne betale en del af regningen.
Pia Boisen (EL), 2004-10-29:
På et arbejdsmarked, hvor det er arbejdsgiverne, der suverænt vælger deres ansatte, er det mere end almindeligt svært at nægte at skrive under på en klausul ved ansættelsen, hvis der f.eks. er 100 andre ansøgere, også selv om klausulen er på kant med loven.
Holger K. Nielsen (SF), 2014-01-21:
Specielt blandt de skrøbelige stater er det helt klart, at man bedst får stabiliseret ved en forebyggende indsats, og det har noget at gøre med økonomisk udvikling; det har noget at gøre med udviklingsbistand; det gør man, ved at man er i stand til at bygge en demokratisk stat op – statsopbygning; det gør man, ved at man får skabt stabilitet i forhold til civilsamfundene i de pågældende lande.
Karsten Hønge (SF), 2024-04-12:
Vi skal være over dette ukrudt konstant, for selv om vi lægger de politiske og faglige fliser tæt op ad hinanden, maser det sig frem i revnerne, og regeringen vil nu hjælpe dette uvæsen på vej ved at rykke fliserne lidt fra hinanden og drysse noget gødning på.
Per Clausen (EL), 2009-05-26:
På den baggrund er Enhedslisten sådan efter at have fået svar på nogle af de spørgsmål, vi har stillet i udvalgsarbejdet, blevet yderligere bestyrket i, at der er god grund til at stemme imod denne fuldstændig urimelige og muligvis/muligvis ikke unødvendige brugerbetaling for TV 2. Så kommer den ekstra begrundelse for, at vi ikke ønsker at støtte det her lovforslag, nemlig at man nu skriver ind i loven meget grundigt og meget detaljeret, hvordan licenskontrollørerne fremover skal holde øje med vores ageren for at kontrollere, at vi ikke ser tv, hvis vi ikke betaler licens.
Mikkel Bjørn (DF), 2025-03-27:
Det er da dejligt, men det, som Dansk Folkeparti mener er problemet, er, at når man bruger udtryk i en aftale som »i et vist omfang« og »langsigtet udviklingsbistand«, så har man allerede sagt, at der i vidt omfang gives udviklingsbistand i hundredvis af millioner danske skattekroner til lande og diktaturstater, der ikke vil tage imod deres egne statsborgere.
Christian Rabjerg Madsen (S), 2023-12-05:
Det er ikke så meget et spørgsmål, som det bare lige er ønsket om at slå helt fast, hvad det var, jeg forsøgte at sige tidligere, og jeg tror egentlig, jeg sagde det relativt klart, og det, jeg sagde, var præcis det samme som det, justitsministeren har sagt omkring den rapport, der skal udformes.
Mette Frederiksen (S), 2024-11-05:
Det er, ligegyldigt om det er den grønne trepart, om vi taler danskernes drikkevand, om vi taler et kommende forsvarsforlig, eller om vi taler om en gruppe mennesker, som står i den – sådan tror jeg vi alle sammen har det – sværest tænkelige situation, man kan som forældre.
Pernille Skipper (EL), 2014-04-29:
Det er jo virkeligheden, det er jo et af de patenter, vi kan komme til at stå over for, og der synes Venstre bare, det er helt fint, at der er ét firma, der har retten til at diagnosticere kræft i den menneskelige krop, så alle dem, der bliver udsat for det, risikerer at skulle betale en overpris for det, herunder de danske hospitaler.
Peter Kofod (DF), 2025-12-11:
Det er et faktum, at når man ser på, hvordan Folketinget er sammensat nu, og hvor få mandater den her regering reelt har kontrol over, er bl.a. fru Nanna W. Gotfredsens mandat jo meget afgørende for, hvor længe den her regering kan leve videre, og hvor langt ind i næste år den kan holde.
Jonas Dahl (SF), 2011-11-29:
Men tilbage til det her med de her 10 kr. og de 3 kr. Det er jo sådan, at vi hæver afgiften med 3 kr., og jeg tror også, at hr. Torsten Schack Pedersen har læst finanslovforslaget og det forslag, vi behandler her i dag, og der står jo, at vi ikke regner med noget provenu.
Christian Brix Møller (RV), 2002-04-03:
Det er vi i Det Radikale Venstre glade for ikke er selektive ordninger. Men vi forstår ikke, at det skal løbe helt op til et år, og at det så ikke, hvis vi tager den nye startløn, skal være langt billigere for arbejdsgiverne at ansætte folk i sådan et indslusningsforløb, som vi kalder det, altså en indslusningsaflønning, men at regeringen taler om mindsteløn.
Per Clausen (EL), 2011-01-25:
Altså, det er jo meget åbent og fremkommeligt, at ordføreren lader det afhænge af forhandlingerne, og det er godt, at man ikke kommer med ultimative krav og den slags grimme ting allerede nu, men har hr. Lars Christian Lilleholt ikke gjort sig nogen overvejelser om, hvornår man kan leve op til klimaministerens smukke tanker om at få kullet ud af de store byer?
Jes Lunde (SF), 1999-02-24:
Den konkrete afgift forestiller vi os skal hvile på alle transaktioner, og som jeg har beskrevet tre gange her allerede nu, skal den lægges på en måde, så den kun får en effekt på de kortsigtede spekulationer, men ikke på erhvervslivets udmærkede og sunde dispositioner i forbindelse med im- og eksport.
Bjarne Laustsen (S), 2008-12-05:
Jeg vil tage udgangspunkt i, at hvis det er sådan, at man begynder at samle søer ind til slagtning oppe i Vendsyssel, og man derefter med læs på bilen kører forbi svineslagteriet i Sæby og i Skærbæk, ja, så synes jeg jo, at det er underligt, at man fortsætter rejsen til eksempelvis Tyskland.
Erling Bonnesen (V), 2011-04-28:
Var det så ikke klogere i stedet for at lave – hvad kan man kalde det? – en kommission, man kunne også kalde det syltekrukke, som man så vil have et stykke tid, og forhandle med det samme og så f.eks. tage afsæt i det, som regeringen jo har foreslået, f.eks. tiltag til biogas, mere udnyttelse af bioenergisiden, gøre noget mere for, at man kan udnytte halm, f.eks. få sat mere gang i, at man kan få det udviklet til bioætanol.
Carina Christensen (KF), 2002-11-12:
Boligmarkedet har i mange år været præget af ubalancer, og med de her forslag sikrer vi en tiltrængt forbedret balance mellem privat og offentligt støttet nybyggeri af udlejningsejendomme, og vi får samtidig sat gang i byggeriet af de mange boliger, som vi virkelig mangler.
Hans Christian Schmidt (V), 2005-11-09:
Det kan godt være, det synes lidt urimeligt, men jeg skal da gerne indrømme, at jeg sådan set havde troet, at jeg i dag skulle ned og have lidt ros fra hr. Torben Hansen for, at det er godt, at midlerne anvendes på Natura 2000-områderne, for det er godt for miljøet.
Line Barfod (EL), 2004-05-28:
Det er meget fint at være lydhør over for argumenter, men hvad nu hvis argumenterne og indstillingerne siger, at der skal afsættes midler, og at referencegruppen skal fortsætte? Jeg kræver ikke, at Dansk Folkeparti her og nu giver lovning på, at så vil man gøre det, men vil Dansk Folkeparti være indstillet på, at det er en mulighed, som Dansk Folkeparti vil støtte, hvis det er det, der bliver anbefalet?
Lars Barfoed (KF), 2002-12-11:
Det, der er enighed om, og som Socialdemokratiet selv har skrevet under på, er, at vi stiller krav om en udvidet geografisk mobilitet for de mellem- og højtuddannede, at pligten til udvidet geografisk mobilitet administreres sådan, at der tages hensyn til den lediges familiemæssige forpligtelser, og sådan, at ydergrænserne for den daglige transporttid kun udnyttes, hvis det er nødvendigt for at få ledige stillinger besat med kvalificeret arbejdskraft.
Kristian Thulesen Dahl (DF), 2003-10-10:
Det vil være ærligt i forhold til den strudsepolitik, man har ført på det område i de seneste uger, hvor man har fralagt sig ethvert ansvar, og hvor man alene har ønsket en folkeafstemning, der går i retning af en skræmmekampagne om igen, nemlig ved at sige: I kan stemme ja eller få kaos.
Jørn Jespersen (SF), 1999-05-11:
for noget som helst af alt det, som Enhedslisten ellers siger de går ind for. Så bliver jeg også nødt til at anholde diskussionen om gensplejsning, hvor hr. Keld Albrechtsen maner et trusselsbillede frem om, at det er WTO, der kommer til at tvinge os på det område.